ཚེས་ཉིན་གྱི་ཕྱི་དྲོ།ཝང་ཧུའུ་ཉིང་སློབ་གསོ་དང་གསར་འགྱུར་དཔེ་སྐྲུན་རིགས་ཁོངས་ཀྱི་ཨུ་ཡོན་མཉམ་འབྲེལ་ཚོགས་ཆུང་གི་ཚོགས་འདུར་ཞུགས་ཤིང་།ཝང་ཧུའུ་ཉིང་གིས་ཀྲུང་གུང་ཚོགས་ཆེན་བཅོ་བརྒྱད་པ་འཚོགས་ཚུན་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་མར་ཁེ་སི་རིང་ལུགས་ཀྱི་ཆབ་སྲིད་མཁས་ཅན་གྱི་ཐབས་མཁས་ཇུས་ལེགས་ལ་བརྟེན་ནས་སློབ་གསོ་དང་གསར་འགྱུར་དཔེ་སྐྲུན་ཁྱབ་ཁོངས་ཀྱི་ཁ་ཕྱོགས་རང་བཞིན་དང་།གཞི་རྩའི་རང་བཞིན།ཁྱོན་ཡོངས་རང་བཞིན་བཅས་ཀྱི་གནད་དོན་ལ་རྣམ་བཤད་གལ་ཆེན་དང་བཀོད་སྒྲིག་གལ་ཆེན་རབ་དང་རིམ་པ་གནང་བ་དང་།སློབ་གསོ་དང་གསར་འགྱུར་དཔེ་སྐྲུན་ལས་དོན་ལ་མཛུབ་ཁྲིད་དང་སྐུལ་འདེད་གཏོང་བར་རྣམ་པ་གསར་པ་བཏོད་ཡོད།རང་རྒྱལ་གྱི་སློབ་གསོའི་བྱ་གཞག་འཕེལ་རྒྱས་མྱུར་པོ་གཏོང་བར་གསར་འགྱུར་དཔེ་སྐྲུན་སྒྱུར་བཅོས་བྱ་རྒྱུར་སྐུལ་འདེད་དང་།ཀྲུང་གོའི་ཁྱད་ཆོས་ཀྱི་མཚན་ཉིད་རིག་པ་དང་སྤྱི་ཚོགས་ཚན་རིག་མགྱོགས་མྱུར་སྐྲུན་པ།དྲ་སྦྲེལ་འཛུགས་སྐྱོང་དང་དོ་དམ་གཉེར་སྐྱོང་ལ་ཤུགས་སྣོན་རྒྱག་པ།ཁྱབ་སྤེལ་ནུས་པ་དང་།ཁྲིད་སྟོན་ནུས་པ།ཤུགས་རྐྱེན་ནུས་པ།སྤྱི་མོས་ཐོབ་ཚད་བཅས་མཐོ་རུ་གཏོང་དགོས།སློབ་གསོ་དང་གསར་འགྱུར་དཔེ་སྐྲུན་ཁྱབ་ཁོངས་ཀྱི་ཏང་གི་འགོ་ཁྲིད་དང་ཏང་འཛུགས་སྐྱོང་ལ་ཤུགས་སྣོན་བརྒྱབ་སྟེ་འདུ་ཤེས་འཛིན་སྟངས་ཀྱི་ལས་ཀའི་འགན་འཁྲིའི་ལམ་ལུགས་དོན་འཁྱོལ་བྱས་ནས་སྟོན་ཕྱོགས་སྟངས་འཛིན་ཡག་པོ་དང་།འཐབ་ས་ཡག་པོ་སྲུང་བ།དཔུང་ཁག་སྣེ་ཁྲིད་ཡག་པོ་བཅས་བྱས་ནས་ལས་ཀའི་འགོ་ཁྲིད་ཀྱི་དབང་ཆ་སྟངས་འཛིན་ནན་པོ་བྱེད་དགོས་ཞེས་གསུངས་པ་རེད།